1831

**1831. aasta** (**MDCCCXXXI**) oli 19. sajandi 31. aasta.

## Sündmused maailmas
* 10. märts – Prantsuse kuningas Louis-Philippe I asutas Prantsuse Võõrleegioni.

* 1. juuni – Briti mereväeohvitser ja maadeuurija James Clark Ross jõudis oma ekspeditsiooniga esimesena põhja-magnetpoolusele.
* 21. juuli – Léopold I sai esimeseks Belgia kuningaks.
* august – Kuriilide saarestikus Simuširi saarel toimus Zavaritski vulkaanipurse, mis põhjustas rohkel arvul ülestäheldatud kliimajahenemise ja näljahädast ajendatuid ühiskondlikke murranguid, Maa-üleselt ennekõike põhjapoolkeral.

* 21. august – Nat Turner juhtis USA-s Virginia osariigis orjandusvastast ülestõusu, mis suruti umbes 48 tundi hiljem maha.

* 29. august – Michael Faraday avastas elektromagnetilise induktsiooni, mille järel sõnastas ta elektromagnetilise induktsiooni põhiseaduse.
* 8. september – William IV ja Saksi-Meiningeni Adelheid krooniti vastavalt Suurbritannia kuningaks ja kuningannaks.
* 8. september – Varssavi langes aasta varem alanud novembriülestõusu ajal venelastele.
* 25. detsember – Baptisti jutlustaja Samuel Sharpe alustas Jamaical ebaõnnestunud mässu orjanduse vastu.

* 27. detsember – Plymouthist alustas ümbermaailmareisi Briti Admiraliteedi vaatluslaev HMS Beagle, pardal Charles Darwin.

## Sündmused Eestis
*16. aprill (vkj 4. aprill) – Tartus alustas tegevust Teaduslik Vestlusring.

## Sündinud
*3. jaanuar – Savitribai Phule, India pedagoog
*26. jaanuar – Mary Mapes Dodge, Ameerika Ühendriikide lastekirjanik
*30. jaanuar – Henri Rochefort, prantsuse poliitik, ajakirjanik ja näitekirjanik
*10. veebruar – Nadežda von Meck, vene metseen
*27. veebruar – Nikolai Ge, vene maalikunstnik
*6. märts – Philip Sheridan, Ameerika Ühendriikide sõjaväelane
*1. aprill – Albert Anker, Šveitsi kunstnik ja illustreerija
*1. mai – Emily Stowe, Kanada arst
*28. juuni – Joseph Joachim, Ungari viiuldaja, dirigent ja helilooja
*29. juuni – Gustav Ernst Victor Reyher, baltisaksa arstiteadlane
*26. august – Wellington R. Burt, Ameerika Ühendriikide suurärimees
*5. september – Victorien Sardou, prantsuse näitekirjanik
*18. september – Siegfried Marcus, saksa insener ja leiutaja
*6. oktoober – Richard Dedekind, saksa matemaatik
*29. oktoober – Othniel Charles Marsh, Ameerika Ühendriikide paleontoloog
*19. november – James A. Garfield, Ameerika Ühendriikide 20. president

## Surnud
* 27. mai – Jedediah Smith, Ameerika Ühendriikide karusnahakütt, maadeuurija ja jahimees
* 27. juuni – Sophie Germain, prantsuse matemaatik, füüsik ja filosoof
* 29. juuni – Heinrich Friedrich Karl Stein, Preisi riigimees
* 4. juuli – James Monroe, Ameerika Ühendriikide president
* 16. juuli – Louis Alexandre Andrault de Langeron, Prantsuse-Vene sõjaväelane
* 23. august – August Neidhardt von Gneisenau, Preisi sõjaväelane
*27. september – Ioánnis Kapodístrias, Kreeka riigimees
* oktoober – Friedrich Sellow, saksa botaanik ja loodusteadlane
* 8. oktoober – Christian Julius Ludwig Steltzer, saksa õigusteadlane
* 11. november – Nat Turner, Ameerika Ühendriikide ori, kes juhtis orjade ülestõusu
* 14. november – Georg Wilhelm Friedrich Hegel, saksa filosoof
* 16. november – Carl von Clausewitz, Preisimaa sõjaväelane ja sõjandusteoreetik.
* 10. detsember – Thomas Johann Seebeck, baltisaksa füüsik

## Viited